யுரேனியம் டைசெலீனைடு

யுரேனியம் டைசெலீனைடு (Uranium diselenide) என்பது USe2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யுரேனியம் மற்றும் செலீனியம் தனிமங்கள் சேர்ந்து இச்சேர்மம் உருவாகிறது. செஞ்சாய்சதுர படிகக் கட்டமைப்புத் திட்டத்தில் உருவான β  வடிவ யுரேனியம் டைசெலீனைடு சேர்மமும் அறியப்படுகிறது. பல்வேறாகக் காணப்படும் படிகக் குடும்பங்களில் இது  PbCl2 குடும்பத்துடன் பொருந்தி அமைந்துள்ளது. a: 7.455 Å, b: 4.2320 Å, c= 8.964 Å. என்பவை இச்சேர்மத்தினுடைய ஓர் அலகுக் கூட்டின் பரிமாணங்களாகும். வெப்பநிலை 14 கெல்வினுக்கு கீழாக இருக்கும்போது மட்டும் இச்சேர்மம் வழக்கத்திற்கு மாறாக நேர்காந்தம் எனப்படும் பெரோகாந்தப் பண்பை வெளிப்படுத்துகிறது . 

செலீனியத்திற்கு மாற்றாக தெலூரியத்தை வெவ்வேறு அளவுகளில் பதிலீடு செய்து அணிக்கோவையின் அளவை விரிவுபடுத்தவும்,  பெரோகாந்த கியூரி வெப்பநிலையை அதிகரிக்கவும் முடியும் .

மேற்கோள்கள் 

யுரேனியம் சேர்மங்கள்
செலீனைடுகள்